Inki Mambu Biblia Ke Tubaka?
Keti Biblia lenda sadisa nge na kunwana ti basusi?
Inki mvutu nge ta pesa?
Ee
Ve
Mbala ya nkaka
Mambu yina Biblia ke tubaka
‘Beno losa basusi na beno yonso na Nzambi sambu yandi ke kudibanzaka sambu na beno.’ (1 Piere 5:7) Biblia ke ndimisa beto nde Nzambi lenda sadisa nge na kununga basusi na nge.
Inki mambu ya nkaka beto lenda longuka na Biblia?
Na nzila ya kisambu, beto lenda baka “ngemba ya Nzambi” yina ke lembikaka basusi.—Bafilipi 4:6, 7.
Diaka, kutanga Ndinga ya Nzambi lenda sadisa nge na kunwana ti basusi.—Matayo 11:28-30.
Keti kilumbu kele basusi ta mana?
Bantu ya nkaka ke kwikilaka nde . . . basusi kele na kati ya mambu yina bantu fwete kutana ti yo, kansi bankaka ke kwikilaka nde basusi lenda mana kaka kana muntu me fwa. Inki kele dibanza na nge?
Mambu yina Biblia ke tubaka
Nzambi ta katula mambu yina ke nataka basusi. “Lufwa ta vandaka diaka ve; mawa, bidilu, mpi mpasi ta vandaka diaka ve.”—Kusonga 21:4.
Inki mambu ya nkaka beto lenda longuka na Biblia?
Na Kimfumu ya Nzambi, bantu ta zinga na ngemba mpi na lutaninu.—Yezaya 32:18.
Basusi ya ngolo ta vanda diaka ve.—Yezaya 65:17.
kon_Latn kon_Latn kon_Latn som_Latn tur_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn